Алматы_энергетика_және_байланыс_университеті
Университеттің құрылымы
ХАЛЫҚАРАЛЫҚ ЫНТЫМАҚТАСТЫҚ Қазақстандық және еуропалық білімнің үйлесуіне, білім беру процесінің сапасын арттыруға жәрдемдесетін халықаралық ынтымақтастықтың жаңа формаларын іздестіру және білім беруді интернационалдау АЭжБУ-дің халықаралық қызметінің дамуының басым бағыты болып табылады. АЭжБУ-дағы Халықаралық ынтымақтастық ғылым саласында Кеңес Одағының  ыдырауымен, ал білім беру саласында – тоқсаныншы жылдардың ортасында белсенді түрде дами бастады, бұд кезде ынтымақтастық туралы Меморандумға сәйкес және Азия даму банкі (Жапония банкі) есебінен АЭжБУ-дің 13 бітірушісі әртүрлі магистрлік бағдарлама бойынша  Азия технологиялық институтына жіберілді. Осы бағдарламаның барлық қатысушылары табысты қорғап шықты және қайтып келгеннен  кейін алған білімдерін тәжірибе жүзінде қолдана білді. Халықаралық ынтымақтастық саласында, халықаралық академиялық алмасуды белсенді ұйымдастыру, магистранттар мен докторларды бірлесіп дайындау саласында Алматы энергетика және байланыс университетінің қызметін оңтайландыру мақсатында 22.10.2007 ж. №80 бұйрық негізінде АЭжБУ-да халықаралық байланыс бөлімі  құрылды. Оқу жұмысындағы Ынтымақтастық: Барлық мамандық бойынша бірыңғай білім беру жүйесін сақтау мақсатында 1997 жылдың 15 шілдесінде АЭжБУ алғашқылардың бірі болып Мәскеу энергетикалық институтымен (ТУ) ынтымақтастық туралы шартқа қол қойды, 2008 жылдың наурыз айында сырттай  оқу бөлімі бағдарламасын немесе  АЭжБУ студенттерінің екінші экономикалық білім алу бағдарламасын бірлесіп ұйымдастыру бойынша тағы да бір шартқа қол қойылды. АЭжБУ студенттері бір мезгілде екі   диплом алады: АЭжБУ-дің  техникалық білімі туралы диплом және   Мәскеу энергетикалық институтының экономист  дипломы. Қазіргі кезде бірлескен бағдарлама бойынша 222 адам білім алуда. 2006 жылдың 2 шілдесінен бастап “АЭжБИ” коммерциялық емес АҚ және “Томск политехникалық университеті” жоғары кәсіптік білім  беру Мемлекеттік білім  мекемесі арасында  ынтымақтастық туралы  шарт қкүшіне енді: – 2006 жылдан бастап магистрларды бірлесіп дайындау туралы, осының негізінде Алматы қаласындағы ТПУ өкілдерімен әңгімелесуден өткеннен кейін АЭжБУ студенттері  магистрлік бағдарлама бойынша Ресей грантын  ұтып алу сайысына қатысады. АЭжБУ-дің 15 астам бітірушісі Ресей гранты бойынша ТПУ магистратурасында оқиды. – 2007 жылдан бастап студенттер алмастыру туралы «АЭжБУ» коммерциялық емес АҚ желілік жабдықтармен жұмыс істеуге арналған Cisco Systems Халықаралық Корпорациясы(орталығы – АҚШ) Cisco  аймақтық Академиясы болып табылады. Жұмыс кезеңі аралығында Cisco Академиясы 5 түрлі курс бойынша Cisco халықаралық сертификаты бар 400-ден астам маман дайындады. – Cisco IT Essentials – Cisco CCNA Exp. – Cisco Network Security – FWL – Fundamentals of Java 2007 ж. бастап АЭжБУ Microsoft Халықарарлық корпорациясымен (Орталығы-Ирландия)    бірлесіп жұмыс істейді, және  IT Microsoft  Академиясы  бола отырып сертификат беретін Windows 2003 басқару бойынша студентер дайындайды. Есеп беру кезеңі ішінде 25 адам сертификат алды. Өзінің құрылған сәтінен бастап АЭжБУ тек Қазақстанда ғана емес, сондай-ақ барлық Орта Азия аймағында энергетика, радиотехника және телекоммуникация саласында мамандар дайындауда алдыңғы қатарлы техникалық жоғары оқу орындарының бірі болып табылады. АЭжБУ-да барлық мамандықтар бойынша басқа елден  студенттер қабылдау  және  оларды оқыту жұмысы ұйымдастырылған. Сонымен 2001 жылдан бастап АЭжБУ және Тәжікстан Республикасының байланыс Министрлігі арасында ынтымақтастық және байланыс саласы үшін мамандар дайындау туралы шарт күшіне енді. Қазақстан Республикасының Мемлекеттік білім стандарттарына сәйкес кәсіпорын тапсырыс берген мамандықтар бойынша  жоғары кәсіптік білімі бар мамандар дайындау саласында ”Таджиктелеком” АООТ, "Таджиктелерадиоком"  АООТ және АЭжБУ арасында 2001жылдың 31 тамызынан екі шарт күшіне енді. 2009 жылдың қарашасында осы шарттар қайта жаңартылды. Осы шарттардың негізінде университет жыл сайын тәжік студенттерін қабылдайды және қазіргі уақытта 20 студент білім алуда. 02.07.02 жылдан бастап АЭжБУ және Абу Райхан Беруни атындағы Ташкент Мемлекеттік техника университеті арасында бірлескен ғылыми-зерттеу жұмыстарын жүргізуде және энергетика мамандарын, басқа мамандарды және өтінім бойынша жоғары білікті ғылыми кадрларды дайындауда АЭжБУ ғалымдары мен оқытушыларына жәрдемдесу туралы шарт қолданылып келеді. “АЭжБУ” коммерциялық емес АҚ және Қазақстанның IAESTE ұлттық комитеті арасында инженерлік жұмыс және  технология саласында студенттердің халықаралық тәжірибе алмасулары бойынша ынтымақтастық туралы 2007 ж. қараша айында қод қойылған шарт негізінде АЭжБУ-дің 9 студенті ЕО кәсіпорындарында (Польша, Македония, Германия, Грекия, Финляндия, Словения) өндірістік практикадан өтті және ЕО–ның 6 студенті университет кафедраларында тәжірибеден өтті. Оқытушылар мен студенттердің Халықаралық конференцияларға, семинарларға және басқа да іс-шараларға қатысуы: АЭжБУ-дің «Internationalization of Higher Education, Trends, Strategies, and Scenarios for the Future» атты бірінші Халықаралық конференцияға қатысуы білімді интернационалдау мәселелерін шешу жолдарын көрсетті. Бұл шараны әртүрлі деңгейдегі және елдердегі кәсіптік білімді шоғырландыру мақсатында 2010 жылдың  сәуір айында Мәскеу қаласында Ресей Федерациясы кадрларын дайындаудың ұлттық қоры ұйымдастырды. 2010 жылдың қыркүйегінде И.Э.Сулейменов   «Анахарсис» жобасы бойынша халықаралық конференцияға қатысты, бұл конференция В.И. Вернадский атындағы Тавр Ұлттық Университетінде өтті. 2010 жылдың күзінде «Би Джи ғылыми табиғатпайдалану методологиясы» кафедрасының қызметкерлері Илющенко М.А. және Яковлева Л.В Ресей РҒА ұйымдастырған және Мәскеу қаласында өткен «БИОСФЕРАДАҒЫ  СЫНАП: ЭКОЛОГИЯ-ГЕОХИМИЯЛЫҚ АСПЕКТІЛЕР» атты Халықаралық симпозиумда және Зальцбургкте (Австрия) ауылшаруашылық, орман шаруашылығы және  қоршаған орта Федералдық  Министрлігі өткізген 11 Халықаралық  Еуропалық конференцияда мына тақырыптар бойынша баяндама жасады: «Павлодар өнеркәсіптік ауданының солтүстік бөлігінің жер асты суларының сынаппен ластануының математикалық моделі (Қазақстан Республикасы)»; «Қазақстандағы сілтілік-хлор және ацетальдегид өндірісін демеркуризациялау тәжірибесі»; «Сынаппен  ластанған су нысандары мен аумағын ремедиация технологиясы үшін  бағыттардың ауысуы». АЭжБУ-дің “Ақпараттық технологиялар”факультетінің 4 курс студенті Трунов К. 2010 жылдың желтоқсанында өткен «IT-Планета 2010» ақпараттық  технологиялар саласындағы жоғары және орта кәсіптік білім беретін оқу орындарындағы студенттер үшін Халықаралық олимпиаданың «1С Бағдарламалау: Кәсіпорын 8» сайысында  бірінші орын алды. АЭжБУ-дің студенттері мен оқытушылары «Еуразияның энергетикалық картасы – тәуекелдік балансы және жаңа мүмкіндіктер» атты KazENERGY-дің V форумы шеңберінде 2010 жылдың 4-5 қарашасында өткен «Petrobilim» Халықаралық сайысының инновациялық жобасына	қатысты. Г.Т.Мусатаеваның басшылығымен АЭжБУ-дің «AUPET - 1» командасы «Return on Credibility and Knowledge» номинациясы бойынша ең мықты ондықтар қатарына  кірді. Біздің қонақтарымыз: Ақпараттық технологиялар, электрэнегетика, жылуэнергетика, жаңғыртылатын энергия көздері, радиотехника, телекоммуникация мамандықтары бойынша білім саласында шетелдік мамандардың сапарлары белсенді түрде ұйымдастырылуда. Соңғы бірнеше жыл ішінде байланысты реттеу және ынтымақтастықты одан әрі жүзеге асыру үшін  АЭжБУ-ға келген қонақтар мыналар: –	Тревор Тентон –Саутгемптон университетінің профессоры. Мақсаты – Би Джи Ғылыми Табиғатпайдалану Методологиясы кафедрасымен бірлесіп басқару; – Чарлз Банкс – Саутгемптон университетінің профессоры. Мақсаты – бірлескен Халықаралық жобаны үйлестіру; – Деррик Кларк – Саутгемптон университетінің профессоры. Мақсаты – бірлескен Халықаралық жобаны үйлестіру; –	Соня Хевен – Саутгемптонс университетінің профессоры. Мақсаты – Би Джи Ғылыми Табиғатпайдалану Методологиясы кафедрасымен бірлесіп басқару; –	Алан Ховард – Саутгемптон университетінің профессоры. Мақсаты - бірлескен Халықаралық жобаны үйлестіру; –	Сэм Эбельбаум – Пейс университетінің профессоры, АҚШ. Мақсаты – АЭжБУ-мен танысу, білім саласындағы байланысты жақсарту; – Очков В.Ф. - МЭИ-дің т.ғ.д., профессор. Мақсаты– «Энергетиктер үшін ақпараттық технологиялар»тақырыбындағы дәріс; –	Тронд Далсвен –«Energy saving» компаниясы, Норвегия. Мақсаты – қызметкерлер мен оқытушыларды энергия үнемдеу технологияларына оқыту; – Марианн Тымовский, Роберт Вербинский –«Protym air system» компаниясы, Польша. Мақсаты – «Жылу сорғылары негізінде жылумен қамту жүйесін жобалау» тақырыбына таныстыру дәрісі; – Люсиль Жириа – Франция және Кенстоф Лоренс елшілігінің халықаралық ынтымақтастық мәселелері бойынша атташе. Келу мақсаты – АЭжБУ-мен танысу, институт профессорларымен және студенттерімен кездесу. – Мадия Камал Нашаруддин Мустафа – профессор, Сити Салбаах Шариф - Тенага энергетика университетінің Орталығының доценті, Малайзия. Мақсаты – энергетика саласында ынтымақтастықты реттеу, наурыз 2010 ж. Халықаралық бірлескен бағдарламалар:	АЭжБУ «Энергетика және тұрақты даму саласындағы инженерлер мен экономистерге арналған магистрлік бағдарлама» Темпус білім жобасына қатысады. Бұл жобаға Финляндия, Франция, Гермния, Италия, Ресей және Қазақстанның 11 университеті қатысады. Жоба тұрақты даму мәселелерінің үдемелі мәніне, шикізат қорларын (мұнай, газ және т.б.)  пайдалану кезінде кәсіпорынның жауапкершілігіне, экологиялық нормалардың (энергетикалық саясат, өнеркәсіптік қызметті реттеу) сақталу қажеттілігіне, энергетикалық қызмет нарығын жеңілдету және қорларды  экспорттаудың жаңа халықаралық нормалары мен тетіктеріне бейімделуге байланысты Ресей мен Қазақстанның энергетикалық және өнеркәсіптік секторларының кәсіпорындары үшін кадрлар дайындау саласында жаңа қажеттіліктерді  қанағаттандыруға бағытталған. 2011 жылы осы жобаның аяқталу кезеңінде АЭжБУ-да “Энергетика ” мамандығы  шеңберінде “Энергетика және тұрақты даму” мамандықтары бойынша  жаңа білімдік магистрлік бағдарлама жасалады, бұл бағдарлама  2010-2011 оқу жылында  біздің магистранттарға ұсынылады. Жоба қаржысынан алынған мультимедиялық компьютерлік жабдықтар біздің студенттеріміздің қашықтан оқуына мүмкіндік береді. Қатысушы- елдер өкілдерінің қорытынды кеңесі Алматы қаласында 2011 жылдың 15 желтоқсаны  күні өткізілетіндігі анықталды, мұнда жоба бойынша атқарылған жұмыс нәтижелері көрсетіледі. АЭжБУ өкілдері 2009 жылдың мамыр айындағы “ШЫҰ мемлекеттері- мүшелерінің білім жүйелерінің өзара іс қимыл жасау инфрақұрылымдарын қалыптастыру” атты  Халықаралық конференцияға қатысты және АЭжБУ  ШЫҰ (Шанхай Ынтымақтастық Ұйымы) Университетінің бірлескен білім бағдарламасының қатысушысы болды. Білім, ғылым және технология саласында шоғырлану процестерін дамыту, жастардың сапалы да заманауи білім алу мүмкіндіктерін кеңейту,  ал оқытушылар мен ғалымдардың ғылым саласында  байланыс орнатуын  дамыту   ШЫҰУ –дің негізгі мақсаты  болып табылады. АЭжБУ ШЫҰ мемлекеттері- мүшелері, сондай-ақ бақылаушы-елдердегі (Моңғолия, Үндістан, Иран, Пәкстан ) жұмыс істеп жатқан  университеттер желісі ретінде қызмет жасауы тиіс. АЭжБУ ШЫҰ Университетін құрайтын басқа  ЖОО–ның  арасында Қазақстанның базалық ЖОО болып табылады, энергетика саласында ұлттық үйлестіруші- ЖОО болып табылады. Осы бағдарламаны іске асыру үшін төменде көрсетілген тармақтарға қол қойылды: -	Шанхай Ынтымақтастық Ұйымы Университетін құру бойынша Қазақстан Республикасы, Қытай Халық Республикасы, Қырғыз Республикасы, Ресей Фдерациясы мен Тәжікстан Республикасы жоомен бірлесіп жұмыс істеу туралы  Меморандум; -	“Энергетика бағыты бойынша магистрлік бағдарламаларды іске асыру туралы “ Мәскеу энергетика институты мен Новосибирск Мемлекеттік Техникалық Университеті арасында  жасалған екі жақты шарт. 2010 ж. қыркүйегінде АЭжБУ Қазақстанда ҚазҰУ-да өткені ШЫҰ және ТМД Университеттерінің  бас ЖОО  басшыларының Қазақстан Республикасының білім және ғылым Министрлігінің екінші кеңесіне қатысты. Бұл кеңесте ”ТМД және ШЫҰ оқу процесін ұйымдастыру Ережелері” және ШЫҰ Университеттері Хартиына қосылған “Қазақстан Республикасының бас жоғары оқу орындары ректорларының кеңесі туралы Ереже” талқыланды.